LV Eiropas Savienības Oficiālais Vēstnesis C 311/18

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2010/C 311/09

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“PORC D’AUVERGNE”

EK Nr.: FR-PGI-0005-0697-02.06.2008

AĢIN ( X ) ACVN ( )

1. Nosaukums:

“Porc d’Auvergne”

2. Dalībvalsts vai trešā valsts:

Francija

3. Lauksaimniecības produkta vai pārtikas produkta apraksts:

3.1. Produkta veids:

1.1. grupa. Svaiga gaļa (un subprodukti)

3.2. Produkta apraksts, uz kuru attiecas nosaukums (1):

“Porc d’Auvergne” iegūst no atklātās ganībās audzētām cūkām, kuru gaļai ir raksturīga stingrība, viendabīga sarkana krāsa, kas nav ne gaiša, ne tumša, kā arī balts un stingrs speķis, kas pārklāj filejas daļu. Pēc pagatavošanas “Porc d’Auvergne” gaļa iegūst mīkstu un sulīgu konsistenci ar labai cūkgaļai raksturīgu patīkamu garšu. “Porc d’Auvergne” cūkas kauj ne ātrāk kā 26 nedēļu vecumā. Liemeņa svars uzreiz pēc nokaušanas ir vismaz 75 kg. TMP (muskuļaudu daļas rādītājs) ir no 53 līdz 64. “Porc d’Auvergne” pārdod kā veselu liemeni, pusliemeni, sadalītu lielās daļās vai mazākos gabalos, vai porcijās tieši patērētājam. To var realizēt svaigu vai sasaldētu.

3.3. Izejvielas (tikai pārstrādātajiem produktiem):

—

3.4. Dzīvnieku barība (tikai dzīvnieku izcelsmes produktiem):

Sākot no 12 nedēļu vecuma vismaz 75 % cūku barības veido graudaugi un to izstrādājumi, kuros linolskābes saturs ir mazāks par 1,7 %.

Ir aizliegts izmantot manioku un saldos kartupeļus.

3.5. Īpaši ražošanas posmi, kas jāveic noteiktajā ģeogrāfiskajā apgabalā:

“Porc d’Auvergne” ieguvei izmantojamo cūku pavairošana, audzēšana pēc nošķiršanas un nobarošana notiek AĢIN “Porc d’Auvergne” ģeogrāfiskajā apgabalā, kuru veido 1 808 komūnas (skatīt 4. punktu).

3.6. Īpaši noteikumi griešanai, rīvēšanai, iepakošanai u. c.:

—

3.7. Īpaši noteikumi marķēšanai:

Kad “Porc d’Auvergne” realizē tirdzniecībā svaigu vai sasaldētu, ir jānodrošina iespēja patērētājam pārliecināties par dzīvnieka izcelsmi. Šajā nolūkā patērētajam paredzētajā etiķetē ir jābūt norādītam AĢIN produkta nosaukumam – “Porc d’Auvergne”.

Citā starpā etiķete ietver:

— uzrakstu “Porc d’Auvergne”; vajadzības gadījumā šo norādi var iekļaut kopējā marķējumā,

— kopējā marķējuma logotipu,

— kvalitātes identifikācijas zīmes un izcelsmes logotipu.

4. Precīza ģeogrāfiskā apgabala definīcija:

AĢIN “Porc d’Auvergne” ģeogrāfisko apgabalu veido turpmāk minētie kantoni un komūnas.

— Aljē (Allier) (03): visi kantoni,

— Pijdedoma (Puy de Dôme) (63): visi kantoni, izņemot šādas komūnas: Aigueperse, Aubiat, Aulnat, Bas-et-Lezat, La Bourboule, Bussières-et-Pruns, Cellule, Chappes, Chastreix, Chavaroux, Le Cheix, Clerlande, Effiat, Égliseneuve-d’Entraigues, Ennezat, Entraigues, Espinchal, Gerzat, La Godivelle, La Tour-d’Auvergne, Lussat, Malintrat, Les Martres-d’Artière, Les Martres-sur-Morge, Mont-Dore, Montpensier, La Moutade, Murat-le-Quaire, Pessat-Villeneuve, Picherande, Pont-du-Château, Saint-André-le-Coq, Saint-Beauzire, Saint-Clément-de-Régnat, Saint-Donat, Saint-Genès-Champespe, Saint-Ignat, Saint-Laure, Sardon, Surat, Thuret, Varennes-sur-Morge, Villeneuve-les-Cerfs,

— Augšluāra (Haute Loire) (43): visi kantoni,

— Kantāla (Cantal) (15): visi kantoni, izņemot šādas komūnas: Anglards-de-Salers, Apchon, Badailhac, Brezons, Cheylade, Le Claux, Collandres, Dienne, Le Falgoux, Le Fau, Fontanges, Giou-de-Mamou, Girgols, Jou-sous-Monjou, Lacapelle-Barres, Laroquevieille, Lascelle, Laveissière, Lavigerie, Malbo, Mandailles-Saint-Julien, Marmanhac, Pailherols, Polminhac, Raulhac, Saint-Bonnet-de-Salers, Saint-Cernin, Saint-Chamant, Saint-Cirgues-de-Jordanne, Saint-Clément, Saint-Étienne-de-Carlat, Saint-Hippolyte, Saint-Jacques-des-Blats, Saint-Martin-Valmeroux, Saint-Paul-de-Salers, Saint-Projet-de-Salers, Saint-Simon, Saint-Vincent-de-Salers, Salers, Thiézac, Tournemire, Trizac, Le Vaulmier, Velzic, Vic-sur-Cère, Yolet,

— Njevra (Nièvre) (58): — Dornes kantonā – Dornes, Toury-sur-Jour komūna, — Fours kantonā – Charrin, Montambert, Saint-Hilaire-Fontaine komūna,

— Sona un Luāra (Saône et Loire) (71): — Bourbon-Lancy, Digoin, Gueugnon, Issy-l’Evêque kantonā – visas komūnas, — Marcigny kantonā – Artaix, Bourg-le-Comte, Céron, Chambilly, Chenay-le-Châtel, Melay, Montceaux-l’Étoile, Vindecy komūna, — Paray-le-Monial kantonā – L’Hôpital-le-Mercier komūna,

— Luāra (Loire) (42): — Noirétable, La Pacaudière, Saint-Bonnet-le-Château, Saint-Georges-en-Couzan, Saint-Haon-le-Châtel, Saint-Jean-Soleymieux, Saint-Just-en-Chevalet kantonā – visas komūnas, — Boën kantonā – Ailleux, Boën, Cezay, Débats-Rivière-d’Orpra, L’Hôpital-sous-Rochefort, Leigneux, Marcilly-le-Châtel, Marcoux, Pralong, Saint-Laurent-Rochefort, Saint-Sixte, Trelins komūna, — Firminy kantonā – Caloire komūna, — Montbrison kantonā – Bard, Écotay-l’Olme, Essertines-en-Châtelneuf, Lérigneux, Lézigneux, Roche, Saint-Thomas-la-Garde, Verrières-en-Forez komūna, — Roanne-Nord kantonā – La Bénisson-Dieu, Briennon, Mably komūna, — Roanne-Nord kantonā – Lentigny, Ouches, Pouilly-les-Nonains, Riorges, Saint-Jean-Saint-Maurice-sur-Loire, Saint-Léger-sur-Roanne, Villemontais, Villerest komūna, — Saint-Germain-Laval kantonā – Amions, Bully, Dancé, Grézolles, Luré, Nollieux, Saint-Germain-Laval, Saint-Georges-de-Baroille, Saint-Julien-d’Oddes, Saint-Martin-la-Sauveté, Saint-Paul-de-Vézelin, Saint-Polgues, Souternon komūna, — Saint-Just-Saint-Rambert kantonā – Chambles komūna,

— Ardeša (Ardèche) (07): — Annonay-Sud kantonā – Saint-Julien-Vocance komūna, — Coucouron kantonā – Coucouron, Issarlès, Lachapelle-Graillouse, Lespéron komūna, — Montpezat-sous-Bauzon kantonā – Le Béage komūna, — Saint-Agrève kantonā – Devesset, Mars, Saint-Agrève, Saint-André-en-Vivarais komūna, — Saint-Martin-de-Valamas kantonā – Borée, La Rochette, Saint-Clément komūna, — Satillieu kantonā – Saint-Pierre-sur-Doux komūna,

— Lozēra (Lozère) (48): — Aumont-Aubrac, Châteauneuf-de-Randon, Fournels, Grandrieu, Langogne, Le Malzieu-Ville, Nasbinals, Saint-Amans, Saint-Alban-sur-Limagnole, Saint-Chély-d’Apcher kantonā – visas komūnas, — Marvejols kantonā – Antrenas, Le Buisson, Gabrias, Recoules-de-Fumas, Saint-Laurent-de-Muret, Saint-Léger-de-Peyre komūna, — Mende-Nord kantonā – Le Born, Chastel-Nouvel, Pelouse komūna, — Saint-Germain-du-Teil kantonā – Les Hermaux, Les Salces, Trélans komūna, — Villefort kantonā – La Bastide-Puylaurent komūna,

— Averona (Aveyron) (12): — Aubin, Decazeville, Entraygues-sur-Tuyère, Espalion, Mur-de-Barrez, Saint-Amans-des-Cots kantonā – visas komūnas, — Capdenac-Gare kantonā – Bouillac komūna, — Conques kantonā – Conques, Grand-Vabre, Noailhac, Saint-Félix-de-Lunel, Sénergues komūna, — Estaing kantonā – Campuac, Coubisou, Estaing, Le Nayrac, Sébrazac komūna, — Laguiole kantonā – Montpeyroux, Soulages-Bonneval komūna, — Saint-Geniez-d’Olt kantonā – Aurelle-Verlac, Pierrefiche, Pomayrols, Sainte-Eulalie-d’Olt, Saint-Geniez-d’Olt komūna, — Sainte-Geneviève-sur-Argence kantonā – Cantoin, Graissac, Sainte-Geneviève-sur-Argence, Vitrac-en-Viadène komūna,

— Lo (Lot) (46): — Figeac-Est, Sousceyrac, La Tronquière kantonā – visas komūnas, — Bretenoux kantonā – Belmont-Bretenoux, Cahus, Cornac, Estal, Gagnac-sur-Cère, Glanes, Laval-de-Cère, Teyssieu komūna, — Figeac-Ouest kantonā – Figeac-Ouest komūna, — Lacapelle-Marival kantonā – Labathude, Molières, Saint-Maurice-en-Quercy, Sainte-Colombe komūna, — Saint-Céré kantonā – Bannes, Frayssinhes, Latouille-Lentillac, Saint-Céré, Saint-Laurent-les-Tours, Saint-Paul-de-Vern komūna,

— Korēza (Corrèze) (19): — Mercoeur, Saint-Privat kantonā – visas komūnas, — Bort-les-Orgues kantonā – Bort-les-Orgues komūna,

— Krēza (Creuse) (23): — Ahun, Aubusson, Auzances, Bellegarde-en-Marche, Bonnat, Boussac, Chambon-sur-Voueize, Châtelus-Malvaleix, Chénérailles, Evaux-les-Bains, Jarnages, Saint-Sulpice-les-Champs kantonā – visas komūnas, — Crocq kantonā – Basville, Crocq, La Mazière-aux-Bons-Hommes, Mérinchal, Pontcharraud, Saint-Agnant-près-Crocq, Saint-Bard, Saint-Georges-Nigremont, Saint-Maurice-près-Crocq, Saint-Oradoux-près-Crocq, Saint-Pardoux-d’Arnet, La Villeneuve, La Villetelle komūna, — Felletin kantonā – Felletin, Moutier-Rozeille, Sainte-Feyre-la-Montagne, Saint-Frion, Saint-Quentin-la-Chabanne, Vallière komūna, — Guéret-Nord kantonā – Ladapeyre, Ajain, Glénic, Jouillat, Saint-Fiel komūna, — Guéret-Sud-Est kantonā – Saint-Laurent, Sainte-Feyre, La Saunière komūna,

— Šēra (Cher) (18): — Charenton-du-Cher kantonā – Coust komūna, — Chateaumeillant, Le Chatelet, Saulzais-le-Potier kantonā – visas komūnas, — Châteauneuf-sur-Cher kantonā – Chambon, Saint-Symphorien, Vallenay komūna, — Lignières kantonā – La Celle-Condé, Ineuil, Lignières, Saint-Hilaire-en-Lignières, Touchay komūna, — Saint-Amand-Montrond kantonā – Bouzais, Colombiers, Drevant, Farges-Allichamps, La Groutte, Marçais, Nozières, Orcennais, Orval, Saint-Amand-Montrond komūna,

— Endra (Indre) (36): — Aigurande, Sainte-Sévère-sur-Indre kantonā – visas komūnas, — La Châtre kantonā – La Berthenoux, Briantes, Champillet, Chassignoles, La Châtre, Lacs, Lourouer-Saint-Laurent, Le Magny, Montgivray, Montlevicq, La Motte-Feuilly, Néret, Nohant-Vic, Saint-Chartier, Saint-Christophe-en-Boucherie, Thevet-Saint-Julien, Verneuil-sur-Igneraie, Vicq-Exemplet komūna, — Neuvy-Saint-Sépulchre kantonā – Fougerolles, Sarzay komūna.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Cūkas raksturīgā pazīme ir šņukurs, ar kuru tā meklē barību augsnē. Augsnei ir jābūt ar tādām īpašībām, lai šis dzīvnieks varētu uzturēties labvēlīgos labturības un vides apstākļos. Tāpat cūkas ietekmē pastāvīgs mitrums. Tāpēc atklātās ganībās audzētām cūkām ir vajadzīga tīra augsne un vide bez lielas mitruma koncentrācijas.

“Porc d’Auvergne” ražošanas apgabals visumā atbilst Overņas (Auvergne) reģiona robežām, un tam ir raksturīgas šādas īpatnības:

— kalni un ielejas ar īpašu klimatu, proti, Centrālā masīva ziemeļu-dienvidu grēda pasargā no vējiem un okeāna ietekmes, kā rezultātā šim apgabalam raksturīgais nokrišņu daudzums ir labvēlīgs cūku audzēšanai atklātās ganībās,

— apgabala zemei raksturīgas galvenokārt plāna slāņa augstkalnu augsnes, vulkāniskās tufa un vulkānisko pelnu augsnes un citas vulkāniskas izcelsmes augsnes ar labu ūdens iztvaikošanas spēju, ūdenim kapilāri paceļoties līdz virskārtai, un neliels daudzums hidromorfo augšņu, kur sastopamas zemes joslas vai platības ar labu ūdenscaurlaidību. Šīs zemes lielākoties ir agronomiski mazvērtīgas, tāpēc tās izdevīgi atvēlēt ganību cūkkopībai kā papildu ienākumu avotam.

Ganībām un jo īpaši augsnei ir jābūt tādai, kur neveidojas slimību perēkļi, ar labām mitruma iztvaikošanas spējām un lietus ūdens noteci.

Šāds augsnes un nokrišņu daudzuma faktoru apvienojums nodrošina vidi, kas ir labi piemērota tam, lai audzētu cūkas atklātās ganībās.

5.2. Produkta specifika:

Produkta specifikas pamatā ir:

— tā reputācija,

— īpašā kvalitāte, kuru nodrošina audzēšana atklātās ganībās, izmantojot cūkkopju zināšanas.

a) Reputācija

Overņas apgabals ir slavens ar senajām cūkkopības tradīcijām. Cūkgaļa bija tirdzniecības prece jau Romas impērijas laikmetā. Līdz 20. gadsimta sākumam Overņa tradicionāli bija viens no svarīgākajiem cūkgaļas ražošanas reģioniem Francijā. Cūkgaļa bija Overņas iedzīvotāju uztura pamatprodukts. Jau kopš XIV gadsimta daudzos rakstītajos avotos ir minēts, ka cūkas tiek audzētas atklātās ganībās – tās klīst pa pļavām vai pamežu, meklējot barību, un tiek piebarotas ar graudaugu masu. Šāda cūkkopība atklātās ganībās, lietderīgi izmantojot vietējos resursus, bija izplatīta līdz 20. gadsimta sākumam. Tāpat arī bija izveidota audzēšanai atklātās ganībās piemērota cūku šķirne, kas mūsdienās ir izzudusi. Sākot no 1965. gada, tradicionālā cūkkopība sāka izzust, taču astoņdesmito gadu beigās Overņas cūkkopji apvienojās šā produkta popularizēšanas nolūkā.

Šobrīd “Porc d’Auvergne” tiek popularizēta profesionāļiem vai plašai sabiedrībai paredzētos pasākumos, piemēram, Klermonferānas lopkopības gadatirgū (Sommet de l’Elevage à Clermont-Ferrand), SIRHA izstrādē Lionā vai Starptautiskajā lauksaimniecības izstādē (Salon International de l’Agriculture) Parīzē. Tāpat tā tiek pieminēta daudzos Francijas vietējos un specializētos izdevumos un laikrakstos. 2008. gadā tai tika piešķirta balva par godu pirmajam Nacionālajam izcelsmes un kvalitātes mēnesim (Mois de l’Origine et de la Qualité), piešķirot balvu kādam gaļas kulināram, kas šajā nozarē darbojas jau 19 gadu. 2009. gadā otrā nacionālā konkursa laikā balva tika piešķirta vēl vienam Parīzes reģiona kulināram, kas tirgo “Porc d’Auvergne” jau desmit gadu. “Porc d’Auvergne” arī regulāri atzinīgi novērtē restorānu īpašnieki gan no Overņas (kas ir apvienojušies biedrībā “Les Toques d’Auvergne”), gan arī citiem Francijas reģioniem – Provansas-Alpu-Azūra krasta (PACA), Elzasas (Alsace), Parīzes u. c.

b) Īpašā kvalitāte, kuru nodrošina audzēšana atklātās ganībās, izmantojot cūkkopju zināšanas

“Porc d’Auvergne” iegūst no cūkām, kas audzētas atklātās ganībās. Proti, nobarošanas posmā pirms kaušanas (ne agrāk kā 182 dienu vecumā) cūkām ir nodrošināta piekļuve ārējām ganībām ar lielu platību – 83 m2 uz vienu cūku. Ganību izvēle ir izšķirīgs faktors dzīvnieka labturībai, veselībai un atbilstošai attīstībai. To veic cūkkopis, pamatojoties uz zināšanām par augsnēm savā lauku saimniecībā un floras un kalnu iežu tipu rādītājiem. Tāpat arī cūkkopim ir jāprot uzturēt ārējās ganības, kurām pēc katra cikla ir jāļauj atjaunoties, un vajadzības gadījumā tās ir jāapsēj ar zāli.

Iegūtajam produktam ir raksturīga viendabīga sarkana krāsa, kuru nodrošina lielais divvērtīgās dzelzs (mioglobīna koncentrācijas) saturs. Šī krāsa ir saistīta ar “Porc d’Auvergne” ieguvei izmantojamo cūku audzēšanas īpatnībām un kaušanas vecumu. Konkrētāk, audzēšana atklātās ganībās nodrošina lielākas fiziskās aktivitātes iespējas nekā audzēšana bez piekļuves ganībām, un mioglobīna koncentrācija palielinās līdz ar dzīvnieku vecumu un fizisko aktivitāšu daudzumu. No otras puses, kaušana lielākā vecumā nodrošina labāku gaļas nobriešanu fizioloģiskā izpratnē, tai ir labāka garša un īpašības gaļas izstrādājumu un sālījumu izgatavošanai.

Produktam ir arī biezāks ārējais speķa slānis, kas ir saistīts ar pielāgošanos dzīvei atklātās ganībās. Turklāt graudaugu un graudaugu izcelsmes produktu bagātīgais saturs barībā nobarošanas posmā veicina lielākas (polinepiesātinātās) taukskābes koncentrācijas veidošanos produktā, kas pārsniedz filejas daļai noteikto normu.

Kā liecina miesnieku, kulināru un restorānu īpašnieku aptaujas rezultāti, viņi augstu vērtē “Porc d’Auvergne” tās maigās un sulīgās gaļas, stingrā un baltā speķa, izteiktās gaļas krāsas, tās piemērotības pagatavošanai, kā arī konservēšanas īpašību un izteiktās garšas dēļ.

Šo vērtējumu apstiprina desmit gadu laikā veiktās sensorās analīzes, kuru laikā tika secināts, ka “Porc d’Auvergne” ir raksturīgs liels speķa saturs un izteikta gaļas krāsa, kā arī izteikta smarža un sulīgums, stingra konsistence un īpatnēja gaļas garša.

Tādējādi produkts “Porc d’Auvergne” 20 gadus ir pastāvīgi pilnveidojies. Šo produktu tam piemītošās kvalitātes un īpašā ražošanas veida dēļ atzinīgi vērtē gan kulināri, gan patērētāji. 2008. gada beigās “Porc d’Auvergne” varēja iegādāties 190 gaļas izstrādājumu un kulinārijas veikalos un restorānos visā valsts teritorijā.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Cilvēki izmantoja savas zināšanas cūkgaļas ražošanas jomā, lai novatoriski apvienotu tās ar Overņas tradīcijām un augsnes un klimatiskajiem apstākļiem, kuri bija labvēlīgi tam, lai izvērstu “Porc d’Auvergne” cūku audzēšanu atklātās ganībās.

Šis ģeogrāfiskais apgabals un tā augsnes un klimatiskie apstākļi ir ideāli piemēroti cūku audzēšanai atklātās ganībās, kas šeit ir vēsturiski izveidojusies. Cūkkopji ir izkopuši ganību izvēles un uzturēšanas prasmes, kuru pamatā ir viņu plašās zināšanas par ģeogrāfiskajām īpatnībām.

Tādējādi audzēšana atklātās ganībās, kas ir saistīta ar cūkkopju zināšanām un apgabala augsnes un klimatiskajiem apstākļiem, piešķir gaļai īpašu kvalitāti, proti, sarkano krāsu, kuru nodrošina palielināts divvērtīgās dzelzs saturs, un ļoti biezu ārējā speķa slāni. Šis nosacījumu kopums veicina labāku gaļas nobriešanu un līdz ar audzēšanu atklātās ganībās un dzīvnieku kaušanu lielākā vecumā piešķir gaļai izteiktu garšu.

“Porc d’Auvergne” ir senu cūkkopības tradīciju rezultāts, kas neapšaubāmi jau daudzas desmitgades vienmēr ir bijis saistīts ar konkrēto teritoriju. Dalība izstādēs, piešķirtās balvas un kulināru novērtējums apliecina, ka šo produktu atzinīgi vērtē kulinārijas meistari un patērētāji.

Atsauce uz spefikācijas publikāciju:

(Regulas (EK) Nr. 510/2006 5. panta 7. punkts).

https://www.inao.gouv.fr/fichier/CDCPorcDAuvergne.pdf

(1) OV L 93, 31.3.2006., 12. lpp.